CELEX: 22009D0016
Language: lv
Date: 2008-02-05 00:00:00
Title: EEZ Apvienotās komitejas Lēmums Nr. 16/2009 ( 2009. gada 5. februāris ), ar ko groza EEZ līguma XIX pielikumu (Patērētāju aizsardzība)

19.3.2009   
            
            
               LV
            
            
               Eiropas Savienības Oficiālais Vēstnesis
            
            
               L 73/53
            
         EEZ APVIENOTĀS KOMITEJAS LĒMUMS
   
   Nr. 16/2009
   (2009. gada 5. februāris),
   ar ko groza EEZ līguma XIX pielikumu (Patērētāju aizsardzība)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XIX pielikums ir grozīts ar EEZ Apvienotās komitejas 2008. gada 7. novembra Lēmumu Nr. 114/2008 (1).
            
         
               (2)
            
            
               Līgumā jāiekļauj Eiropas Parlamenta un Padomes 2008. gada 23. aprīļa Direktīva 2008/48/EK par patēriņa kredītlīgumiem un ar ko atceļ Direktīvu 87/102/EEK (2).
            
         
               (3)
            
            
               Ar Direktīvu 2008/48/EK no 2010. gada 12. maija atceļ Padomes Direktīvu 87/102/EEK (3), kas ir iekļauta Līgumā un kas attiecīgi saskaņā ar Līgumu ir jāatceļ no 2010. gada 12. maija,
            
         IR NOLĒMUSI ŠĀDI.
   1. pants
   Līguma XIX pielikumu groza šādi.
   
               1)
            
            
               Šādu punktu pievieno aiz 7.g punkta (Eiropas Parlamenta un Padomes Direktīva 2005/29/EK):
               
                           “7.h
                        
                        
                           
                              32008 L 0048: Eiropas Parlamenta un Padomes 2008. gada 23. aprīļa Direktīva 2008/48/EK par patēriņa kredītlīgumiem un ar ko atceļ Direktīvu 87/102/EEK (OV L 133, 22.5.2008., 66. lpp.).”
                        
                     
         
               2)
            
            
               Svītro 4. punkta tekstu (Padomes Direktīva 87/102/EEK); šis grozījums stājas spēkā 2010. gada 12. maijā.
            
         2. pants
   Direktīvas 2008/48/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2009. gada 6. februārī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2009. gada 5. februārī
      
         
            EEZ Apvienotās komitejas vārdā —
         
            priekšsēdētājs
         
         Alan SEATTER
         
      
   
   
      (1)  OV L 339, 18.12.2008., 103. lpp.
   
      (2)  OV L 133, 22.5.2008., 66. lpp.
   
      (3)  OV L 42, 12.2.1987., 48. lpp.
   
      (4)  Konstitucionālās prasības ir norādītas.